Møte i FAU – Kirkevoll Skole
onsdag 7.september – 2016, kl.1830-2000, personalrom

Tilstede: Jeanette Haukeland Bakke (1b), Inge Jonassen (9b), Anne Hovland (8a) og
Renate Olsen – referent og møteleder (7b).

Saksliste:

\* Status - Hvem er med videre, evt. presentasjon av nye representanter.
På møtet var vi to representanter som fortsetter fra tidligere, i tillegg til to nye. Det var sendt ut invitasjon på mail til alle som var med i forrige periode, i tillegg til informasjon på FAU sin Facebook-gruppe. Selv om vi var forberedt på å bli få, hadde vi håpet at de fleste som fortsatte ville stille. Kun to personer hadde gitt beskjed om at de var forhindret i å stille.
Det ble tatt opp at vi som sitter i FAU, har et ansvar for å stille på møtene og må sende vara om en selv ikke har anledning til å stille. Vi vil gjeninnføre oppmøtelisten som man krysser av på ved frammøte, for lettere å holde oversikt om hvem som er tilstede. På den måten kan en også ta kontakt med klassene om de ikke har stilt opp på en stund og evt. få noen andre til å ta over som representant i FAU for sin klasse.
Vi vil ta opp igjen saken på neste møte, da flere ikke har avholdt foreldremøter enda.

\* Valg av ny leder - Fordel med en som har erfaring fra FAU.
Utsettes til neste møte.

\* Grupper: - Se på gruppene vi har og evt. endre struktur.
Tok en kort presentasjon av de ulike gruppene som vi har hatt i forrige periode, og så på fordelene ved å fordele noen erfarne på hver gruppe. Saken vil bli tatt videre til neste møte, men Renate tar på seg å finne ut hvor vi står ang revygruppen.

\* Tv-Aksjonen: - Kort informasjon.
Det ble informert om at Renate er blitt kontaktet av TV-aksjonen sentralt og skal på et møte for OA (områdeansvarlige) 14.september. Årets aksjon går til inntekt for Røde Kors, og har som slagord «Sammen får vi hjelpen helt frem.» og går på flyktninghjelp og mennesker i nød.
Resten av FAU vil bli kontaktet for å bidra på ulike områder i etterkant av OA-møtet.

\* Møtetid: - når passer det? Tidligere møtetid har vært første tirsdag i måneden.
Det ble bestemt at vi fremover vil avholde møtene første onsdag i måneden kl. 1900-2100.
Det ble også ytret ønske om å bruke mer tid til arbeid i gruppene, enn i året som har gått.
Neste møte vil bli avholdt onsdag 5. oktober -2016 kl.1900-2100 på personalrommet.

\* Eventuelt:
- Det ble snakket litt om humanitæraksjonen. Dette er en sak som er blitt drøftet i FAU tidligere og vi vil se på om aksjonen skal utføres på samme måte og med inntekt til Adina.
Saken vil tas opp igjen på neste møte.
- Det ble konstatert at Facebook-gruppen er et nyttig «verktøy», men at det fremdeles er mange som ikke er med og at vi må få hjelp fra skolen med å informere om siden.
Renate kontakter Arlette Vikre på kontoret, om å få dette med på ukeplanene i klassene og i informasjonsbrevene som blir sendt ut fra rektor samt hjemmesiden til skolen.
FAU representantene kan også f.eks. ved hjelp av klassekontaktene, informere alle foreldrene i sine klasser om gruppen.